ΙΣΤΟΡΙΑ ΣΤ΄ ΤΑΞΗΣ

**ΕΝΟΤΗΤΑ Ε΄ ΚΕΦΑΛΑΙΟ 4**

**Περίληψη**

Η Ελλάδα στον Α΄ Παγκόσμιο Πόλεμο

Ο Α΄ Παγκόσμιος πόλεμος βρίσκει την Ελλάδα σχεδόν διπλάσια εδαφικά και πληθυσμιακά, αλλά και με προβλήματα που προέκυψαν απ’ αυτήν τη διεύρυνση (οδικό δίκτυο, μεγαλύτερα σύνορα, δυσκολίες μεταφοράς πολεμικού υλικού κι ανεπάρκεια αποθηκών).

Κύριος αντίπαλος της Ελλάδας ήταν η Βουλγαρία. Στον ευρωπαϊκό χώρο, **στις αρχές του 20ου αιώνα κυριαρχεί ο ανταγωνισμός της Γερμανίας από τη μία και της Αγγλίας και Γαλλίας απ’ την άλλη για τον έλεγχο του διεθνούς εμπορίου και για την κυριαρχία στα Βαλκάνια. Αυτές ήταν και οι κυριότερες αιτίες του Α΄ Παγκοσμίου Πολέμου.**

**Το 1914 ξεσπά ο Α΄ Παγκόσμιος Πόλεμος με τη Γερμανία, Αυστροουγγαρία, Ιταλία, Τουρκία και Βουλγαρία να συγκροτούν τη μία πλευρά με την ονομασία Κεντρικές Δυνάμεις. Η Αγγλία, η Γαλλία, η Ρωσία, η Ιταλία και από το 1917 οι Η.Π.Α. συγκροτούν τις δυνάμεις της Αντάντ.**

Στην Ελλάδα διαμορφώνονται δύο απόψεις. **Ο Βενιζέλος υποστηρίζει τη συμμετοχή της Ελλάδας στον πόλεμο στο πλευρό της Αντάντ, ενώ ο ο Βασιλιάς Κωνσταντίνος υποστηρίζει την ουδετερότητα, η οποία όμως ευνοεί τις Κεντρικές Δυνάμεις.** ***Η χώρα οδηγείται σε εθνικό διχασμό***. Οι συμμαχικές δυνάμεις αποβιβάζονται στη Θεσσαλονίκη (1915), οι γερμανικές και βουλγαρικές δυνάμεις εισβάλλουν στην Ανατολική Μακεδονία (1916).

**Οι φιλελεύθεροι με τον Βενιζέλο αναλαμβάνουν την εξουσία (Επιτροπή Εθνικής Άμυνας). Ο Βασιλιάς παραιτείται και εγκαταλείπει τη χώρα.** Η Ελλάδα περνά στο στρατόπεδο των Συμμάχων (1917) και συμμετέχει σε σκληρές μάχες κατά των Γερμανών και των Βουλγάρων.

**Ο Α΄ Παγκόσμιος τελειώνει το 1918 με ήττα των Κεντρικών Δυνάμεων, την υποχρέωση να πληρώσουν αποζημιώσεις και τη Συνθήκη των Σεβρών (10 Αυγούστου 1920) που κατοχυρώνει στην Ελλάδα τα νησιά του Αιγαίου με εξαίρεση τα Δωδεκάνησα, τη Δυτική και την Ανατολική Θράκη και τη διοίκηση της Σμύρνης για πέντε (5) χρόνια.**